En 25-årig mand overså tirsdag eftermiddag sin vigepligt og ramte en fodgænger i et sving i Nykøbing. Det oplyser Midt- og Vestjyllands Politi. Klokken 17.39 kom den unge mand kørende ad Næssundvej og ville dreje ind på Vesterbro. Samtidig kom en 66-årig mand gående over fodgængerfeltet, og bilisten ramte ham ved lav fart. Fodgængeren var efter påkørslen ukontaktbar, og han er blevet fløjet til Aalborg med helikopter. Her er han stadig i kritisk tilstand onsdag formiddag. - VI kan ikke fortælle yderligere på nuværende tidspunkt, fortæller Niels Bach fra lokalpolitiet i Skive. Den 25-årige er nu sigtet for vigepligtsforseelse.

Referat:
En 66-årig mand er nu i kritisk tilstand efter at være blevet ramt i et sving i Nykøbing.